b'\n_START_ARTICLE_\nFL Technics\n_START_SECTION_\nIstorija\n_START_PARAGRAPH_\n\xc4\xaemon\xc4\x97 veikl\xc4\x85 prad\xc4\x97jo buvusiame \xe2\x80\x9eflyLAL-Lithuanian Airlines\xe2\x80\x9c l\xc4\x97ktuv\xc5\xb3 angare Vilniaus tarptautiniame oro uoste. 2009 metais \xc4\xafmon\xc4\x97 prane\xc5\xa1a, kad ruo\xc5\xa1iasi kurti orlaivi\xc5\xb3 technin\xc4\x97s prie\xc5\xbei\xc5\xabros ni\xc5\xa1\xc4\x85 Lietuvoje. Kompanija teikia l\xc4\x97ktuv\xc5\xb3 ir j\xc5\xb3 komponent\xc5\xb3 prie\xc5\xbei\xc5\xabros paslaugas (atitinka tarptautinius EASA Part-145 reikalavimus), technini\xc5\xb3 mokym\xc5\xb3, technin\xc4\x97s prie\xc5\xbei\xc5\xabros personalo egzaminavimo bei sertifikat\xc5\xb3 i\xc5\xa1davimo paslaugas (atitinka tarptautinius EASA Part-147 reikalavimus), t\xc4\x99stin\xc4\x97s prie\xc5\xbei\xc5\xabros paslaugas, atlieka technin\xc4\x99 ap\xc5\xbei\xc5\xabr\xc4\x85 (atitinka tarptautinius EASA Part-M reikalavimus), taip pat teikia orlaivi\xc5\xb3 interjero dizaino paslaugas (atitinka tarptautinius EASA Part-21 reikalavimus)._NEWLINE_\xc4\xaemon\xc4\x97 aptarnauja populiariausius tokius siauro ir plataus korpuso orlaivius, kaip:_NEWLINE_Airbus A300, Airbus A310, Airbus A319, Airbus A320, Airbus A321, Airbus A330, Airbus A340, Airbus A380; Boeing 737 Classic, Boeing 737 NG, Boeing 747, Boeing 757, Boeing 767, Boeing 777, Boeing 787 Dreamliner._NEWLINE_\xe2\x80\x9eFL Technics\xe2\x80\x9c teikia periodin\xc4\x97s orlaivi\xc5\xb3 prie\xc5\xbei\xc5\xabros aptarnavimo paslaugas Vilniuje (Vilniaus tarptautiniame oro uoste), l\xc4\x97ktuv\xc5\xb3 angaruose Kaune   (Kauno tarptautiniame oro uoste), D\xc5\xbeakartoje (Soekarno-Hatta tarptautiniame oro uoste), nuo 2019 m. \xc4\xafmon\xc4\x97 teiks paslaugas Harbino Taipingo tarptautinio oro uosto teritorijoje, \xc5\xa1iaur\xc4\x97s ryt\xc5\xb3 Kinijoje. \xe2\x80\x9eFL Technics\xe2\x80\x9c orlaivius taip pat  aptarnauja operatyvios prie\xc5\xbei\xc5\xabros stotyse \xc4\xafvairiuose Ryt\xc5\xb3 ir Centrin\xc4\x97s Europos, Nepriklausom\xc5\xb3 Valstybi\xc5\xb3 Sandraugos, Rusijos, Azijos-Ramiojo vandenyno regiono ir Vidurio-Ryt\xc5\xb3 Azijos \xc5\xa1ali\xc5\xb3 oro uostuose. _NEWLINE_\xc4\xaemon\xc4\x97 nuo 2010 met\xc5\xb3 spar\xc4\x8diai didina darbuotoj\xc5\xb3 skai\xc4\x8di\xc5\xb3. 2019 m. \xc4\xafmon\xc4\x97je dirbo 839 darbuotojai.  \xe2\x80\x9eFL Technics\xe2\x80\x9c \xc4\xafvardinta kaip kompanija, kuriai pavyko sugr\xc4\x85\xc5\xbeinti emigrant\xc5\xb3, i\xc5\xa1vykusi\xc5\xb3 i\xc5\xa1 Lietuvos.'